ข้อบังคับมหาวิทยาลัยเทคโนโลยีราชมงคลธัญบุรีข้อบังคับมหาวิทยาลัยเทคโนโลยีราชมงคลธัญบุรีว่าด้วยสภาคณาจารย์และข้าราชการพ.ศ. ๒๕๔๙[๑] โดยที่เห็นสมควรกำหนดจำนวนคุณสมบัติ หลักเกณฑ์และวิธีการได้มา วาระการดำรงตำแหน่งการพ้นจากตำแหน่งของกรรมการสภาคณาจารย์และข้าราชการ ตลอดจนการประชุมและการดำเนินงานของสภาคณาจารย์และข้าราชการมหาวิทยาลัยเทคโนโลยีราชมงคลธัญบุรีอาศัยอำนาจตามความในมาตรา๑๗ (๒) และมาตรา ๒๒ แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ และโดยมติสภามหาวิทยาลัยเทคโนโลยีราชมงคลธัญบุรีในการประชุมครั้งที่ ๖/๒๕๔๙ เมื่อวันที่ ๒๖ มิถุนายน ๒๕๔๙ จึงออกข้อบังคับไว้ ดังนี้ข้อ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีราชมงคลธัญบุรีว่าด้วยสภาคณาจารย์และข้าราชการ พ.ศ. ๒๕๔๙ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในข้อบังคับนี้มหาวิทยาลัย หมายความว่า มหาวิทยาลัยเทคโนโลยีราชมงคลธัญบุรีสภามหาวิทยาลัย หมายความว่า สภามหาวิทยาลัยเทคโนโลยีราชมงคลธัญบุรีอธิการบดี หมายความว่า อธิการบดีมหาวิทยาลัยเทคโนโลยีราชมงคลธัญบุรีสภาคณาจารย์ หมายความว่า สภาคณาจารย์และข้าราชการมหาวิทยาลัยเทคโนโลยีราชมงคลธัญบุรีประธานสภา หมายความว่า ประธานสภาคณาจารย์และข้าราชการมหาวิทยาลัยเทคโนโลยีราชมงคลธัญบุรีเลขาธิการสภา หมายความว่า เลขาธิการสภาคณาจารย์และข้าราชการมหาวิทยาลัยเทคโนโลยีราชมงคลธัญบุรีกรรมการสภา หมายความว่า กรรมการสภาคณาจารย์และข้าราชการของมหาวิทยาลัยเทคโนโลยีราชมงคลธัญบุรีคณาจารย์ หมายความว่า ข้าราชการพลเรือนในสถาบันอุดมศึกษาตามมาตรา ๑๘ (ก) แห่งพระราชบัญญัติว่าด้วยระเบียบข้าราชการพลเรือนในสถาบันอุดมศึกษา พ.ศ. ๒๕๔๗ และให้หมายรวมถึง พนักงานมหาวิทยาลัยสายผู้สอนในมหาวิทยาลัยเทคโนโลยีราชมงคลธัญบุรีผู้บริหาร หมายความว่า ข้าราชการพลเรือนในสถาบันอุดมศึกษาตามมาตรา ๑๘ (ข) แห่งพระราชบัญญัติว่าด้วยระเบียบข้าราชการพลเรือนในสถาบันอุดมศึกษา พ.ศ. ๒๕๔๗ ในมหาวิทยาลัยเทคโนโลยีราชมงคลธัญบุรีข้าราชการ หมายความว่า ข้าราชการพลเรือนในสถาบันอุดมศึกษาตามมาตรา ๑๘ (ค) แห่งพระราชบัญญัติว่าด้วยระเบียบข้าราชการพลเรือนในสถาบันอุดมศึกษา พ.ศ. ๒๕๔๗ และให้หมายรวมถึง พนักงานมหาวิทยาลัยสายสนับสนุนในมหาวิทยาลัยเทคโนโลยีราชมงคลธัญบุรีส่วนราชการ หมายความว่า คณะ วิทยาเขต วิทยาลัย บัณฑิตวิทยาลัยสถาบัน สำนักตามที่กฎหมายกำหนด หรือส่วนราชการที่มีฐานะเทียบเท่าคณะที่จัดตั้งขึ้นโดยอำนาจของสภามหาวิทยาลัยเทคโนโลยีราชมงคลธัญบุรีหน่วยเลือกตั้ง หมายความว่า ส่วนราชการที่กำหนดให้เป็นสถานที่เลือกตั้งข้อ๔ ให้อธิการบดีรักษาการตามข้อบังคับนี้หมวด ๑องค์ประกอบสภาคณาจารย์และข้าราชการ ข้อ๕ ให้สภาคณาจารย์ ประกอบด้วย(๑)กรรมการสภาประเภทตัวแทนของคณะและส่วนราชการที่จัดการศึกษาที่มีฐานะเทียบเท่าคณะซึ่งเลือกตั้งจากคณาจารย์ของคณะนั้นๆคณะละหนึ่งคน(๒)กรรมการสภาประเภททั่วไป ซึ่งเลือกตั้งจากคณาจารย์ของมหาวิทยาลัย มีจำนวนเท่ากับ (๑)(๓)กรรมการสภาประเภททั่วไป ซึ่งเลือกตั้งจากข้าราชการของมหาวิทยาลัย จำนวนไม่เกินหนึ่งต่อห้าของจำนวนกรรมการสภาตาม(๑) และ (๒) รวมกันหมวด ๒อำนาจและหน้าที่ ข้อ๖ สภาคณาจารย์มีอำนาจและหน้าที่ ดังนี้(๑)ให้คำปรึกษาและข้อเสนอแนะในกิจการของมหาวิทยาลัย และการพัฒนามหาวิทยาลัยแก่อธิการบดีหรือสภามหาวิทยาลัย(๒)ส่งเสริมและพัฒนาศักยภาพของคณาจารย์และข้าราชการในการปฏิบัติหน้าที่ตามจรรยาบรรณแห่งวิชาชีพ(๓)พิทักษ์ผลประโยชน์ของมหาวิทยาลัยและปฏิบัติหน้าที่อื่นตามที่อธิการบดีหรือสภามหาวิทยาลัยมอบหมาย(๔)เรียกประชุมคณาจารย์และข้าราชการเพื่อพิจารณากิจกรรมของมหาวิทยาลัย และนำเสนอความคิดเห็นต่อสภามหาวิทยาลัยทั้งนี้ ตามข้อบังคับของมหาวิทยาลัยการปฏิบัติหน้าที่ของสภาคณาจารย์ถือเป็นการปฏิบัติหน้าที่ราชการหมวด ๓วาระการดำรงตำแหน่งและการพ้นจากตำแหน่ง ข้อ๗ ให้กรรมการสภามีวาระการดำรงตำแหน่งคราวละสามปีนับแต่วันที่มหาวิทยาลัยประกาศผลการเลือกตั้ง และอาจได้รับเลือกตั้งใหม่อีกได้นอกจากการพ้นจากตำแหน่งตามวาระกรรมการสภาพ้นจากตำแหน่ง เมื่อ(๑)ตาย(๒)ลาออก(๓)พ้นจากการเป็นคณาจารย์และข้าราชการในสังกัดมหาวิทยาลัย(๔)ได้รับแต่งตั้งเป็นผู้บริหารมหาวิทยาลัย(๕)ลาไปศึกษาต่อ ดูงาน ฝึกอบรม หรืออื่นๆ ติดต่อกันนานเกินหกเดือน(๖)ขาดประชุมสามครั้งติดต่อกัน โดยไม่ได้แจ้งประธานสภาหรือเลขาธิการสภาล่วงหน้าเป็นลายลักษณ์อักษรหรือไม่มีเหตุผลอันสมควร(๗)สภาคณาจารย์มีมติให้ออกเพราะมีความประพฤติเสื่อมเสีย บกพร่องต่อหน้าที่ หรือหย่อนความสามารถ(๘)เป็นบุคคลล้มละลาย(๙)เป็นคนไร้ความสามารถหรือคนเสมือนไร้ความสามารถการพ้นจากตำแหน่งตาม(๗) ต้องมีคะแนนเสียงลงมติไม่น้อยกว่าสองในสามของจำนวนกรรมการสภาทั้งหมดเท่าที่มีอยู่ในกรณีที่ตำแหน่งกรรมการสภาว่างลง ไม่ว่าด้วยเหตุใด และยังมิได้ดำเนินการให้ได้มาซึ่งกรรมการสภาแทนตำแหน่งที่ว่างให้สภาคณาจารย์ ประกอบด้วย กรรมการสภาเท่าที่มีอยู่ในกรณีที่กรรมการสภาพ้นจากตำแหน่งก่อนครบวาระและได้มีการเลือกตั้งผู้ดำรงตำแหน่งแทนแล้ว ให้ผู้ซึ่งได้รับเลือกตั้งอยู่ในตำแหน่งเท่ากับวาระที่เหลืออยู่ของผู้ซึ่งตนแทนแต่ถ้าวาระการดำรงตำแหน่งเหลืออยู่น้อยกว่าเก้าสิบวัน จะไม่ดำเนินการให้มีผู้ดำรงตำแหน่งแทนก็ได้ในกรณีที่กรรมการสภาพ้นจากตำแหน่งตามวาระแต่ยังมิได้เลือกตั้งกรรมการสภาขึ้นใหม่ให้กรรมการสภาซึ่งพ้นจากตำแหน่งปฏิบัติหน้าที่ต่อไปจนกว่าจะได้มีกรรมการสภาชุดใหม่ให้มีการดำเนินการให้ได้มาซึ่งกรรมการสภาภายในหกสิบวันนับแต่วันที่ผู้นั้นพ้นจากตำแหน่งหมวด ๔การเลือกตั้ง ข้อ๘ ผู้มีสิทธิลงคะแนนเสียงเลือกตั้งกรรมการสภาแต่ละประเภทมีดังนี้(๑)ผู้มีสิทธิลงคะแนนเสียงเลือกตั้งกรรมการสภาตามข้อ ๕ (๑) ได้แก่ คณาจารย์ของคณะและส่วนราชการที่จัดการศึกษาที่มีฐานะเทียบเท่าคณะ(๒)ผู้มีสิทธิลงคะแนนเสียงเลือกตั้งกรรมการสภาตามข้อ ๕ (๒) ได้แก่ คณาจารย์ไม่ว่าจะสังกัดส่วนราชการใด(๓)ผู้มีสิทธิลงคะแนนเสียงเลือกตั้งกรรมการสภาตามข้อ ๕ (๓) ได้แก่ ข้าราชการไม่ว่าจะสังกัดส่วนราชการใดข้อ๙ ผู้มีสิทธิลงคะแนนเสียงเลือกตั้งกรรมการสภาได้แก่ คณาจารย์และข้าราชการที่ปฏิบัติราชการในมหาวิทยาลัยมาแล้วไม่น้อยกว่าหนึ่งปี นับถึงวันลงคะแนนเลือกตั้งข้อ๑๐ ผู้มีสิทธิสมัครรับเลือกตั้งกรรมการสภา ได้แก่คณาจารย์และข้าราชการที่ปฏิบัติราชการในสถาบันเทคโนโลยีราชมงคลและมหาวิทยาลัยมาแล้วไม่น้อยกว่าห้าปี และไม่เป็นผู้บริหารผู้ที่สมัครรับเลือกตั้งเป็นกรรมการสภาจะสมัครรับเลือกตั้งเป็นกรรมการสภา ตามข้อ ๕ (๑) และ ข้อ ๕ (๒) ได้เพียงประเภทเดียวเท่านั้นกรรมการสภาที่พ้นจากตำแหน่งตามข้อ๗ วรรคสอง (๖) และ (๗) ไม่มีสิทธิสมัครรับเลือกตั้ง เป็นเวลาไม่น้อยกว่าสามปี นับแต่วันที่พ้นจากตำแหน่งข้อ๑๑ ในวาระแรกที่ยังไม่มีกรรมการสภาหรือกรรมการสภาว่างลงก่อนครบวาระและเหลือเวลาไม่น้อยกว่าเก้าสิบวัน ให้มหาวิทยาลัยแต่งตั้งคณะกรรมการอำนวยการเลือกตั้งขึ้นคณะหนึ่งตามจำนวนที่เห็นสมควรทั้งนี้ ต้องมีกรรมการตามคำเสนอของสภาคณาจารย์เข้าร่วมเป็นคณะกรรมการอำนวยการเลือกตั้งจำนวนสี่คนเพื่อทำหน้าที่ตามที่กำหนดไว้ในข้อบังคับนี้กรณีที่สภาคณาจารย์ไม่เสนอผู้เข้าร่วมเป็นคณะกรรมการอำนวยการเลือกตั้งตามวรรคแรกให้มหาวิทยาลัยเป็นผู้แต่งตั้งจากคณาจารย์ที่เห็นสมควรแทนคณะกรรมการอำนวยการเลือกตั้งต้องไม่เป็นผู้สมัครรับเลือกตั้งเป็นกรรมการสภาข้อ๑๒ คณะกรรมการอำนวยการเลือกตั้งมีอำนาจและหน้าที่ดังนี้(๑)กำหนดหน่วยเลือกตั้งและรายชื่อส่วนราชการประจำหน่วยเลือกตั้ง(๒)กำหนดวัน เวลารับสมัครเลือกตั้ง และวันเวลาลงคะแนนเลือกตั้ง(๓)กำหนดรายละเอียดเกี่ยวกับหลักฐานการสมัคร รับสมัครและตรวจสอบคุณสมบัติผู้สมัครรับเลือกตั้ง(๔)จัดทำและประกาศบัญชีรายชื่อผู้มีสิทธิเลือกตั้ง(๕)กำหนดลักษณะบัตรเลือกตั้ง(๖)จัดทำและประกาศบัญชีรายชื่อและหมายเลขประจำตัวผู้สมัครรับเลือกตั้ง(๗)รวมคะแนนผลการเลือกตั้งของแต่ละหน่วยเลือกตั้ง(๘)พิจารณาวินิจฉัยชี้ขาดปัญหาหรือข้อโต้แย้งที่เกิดขึ้นเกี่ยวกับการดำเนินการเลือกตั้ง(๙)รายงานผลการเลือกตั้งต่ออธิการบดี(๑๐)ออกประกาศเพื่อดำเนินการตามข้อบังคับนี้ข้อ๑๓ เมื่อคณะกรรมการอำนวยการเลือกตั้งออกประกาศกำหนดวันเวลารับสมัครเลือกตั้งแล้วให้แต่งตั้งคณะกรรมการดำเนินการเลือกตั้งขึ้นในแต่ละหน่วยเลือกตั้งมีจำนวนไม่น้อยกว่าห้าคนคณะกรรมการดำเนินการเลือกตั้งต้องไม่เป็นผู้สมัครรับเลือกตั้งเป็นกรรมการสภาข้อ๑๔ คณะกรรมการดำเนินการเลือกตั้งตามข้อ ๑๓ มีหน้าที่ดังนี้(๑)ดำเนินการเลือกตั้ง(๒)ตรวจนับคะแนนและประกาศผลการนับคะแนนเลือกตั้งในหน่วยเลือกตั้ง(๓)ปฏิบัติหน้าที่อื่นๆ ตามที่คณะกรรมการอำนวยการเลือกตั้งมอบหมายข้อ๑๕ การลงคะแนนเสียงเลือกตั้ง(๑)กรรมการสภาตามข้อ ๕ (๑) ให้ผู้มีสิทธิเลือกตั้งคนหนึ่งมีสิทธิลงคะแนนเลือกผู้สมัครรับเลือกตั้งได้หนึ่งคน(๒)กรรมการสภาตามข้อ ๕ (๒) ให้ผู้มีสิทธิเลือกตั้งคนหนึ่งมีสิทธิลงคะแนนเลือกผู้สมัครรับเลือกตั้งได้ไม่เกินจำนวนกึ่งหนึ่งของกรรมการสภาที่มีได้ตามข้อ๕ (๒)(๓)กรรมการสภาตามข้อ ๕ (๓) ให้ผู้มีสิทธิเลือกตั้งคนหนึ่งมีสิทธิลงคะแนนเลือกผู้สมัครรับเลือกตั้งได้ไม่เกินจำนวนกึ่งหนึ่งของกรรมการสภาที่มีได้ตามข้อ๕ (๓)การเลือกตั้งกรรมการสภาให้ใช้วิธีออกเสียงลงคะแนนโดยตรงและลับข้อ๑๖ ให้คณะกรรมการดำเนินการเลือกตั้งนับคะแนนเลือกตั้งให้แล้วเสร็จในวันลงคะแนนพร้อมประกาศผลการนับคะแนนของหน่วยเลือกตั้งนั้น และทำรายงานผลการนับคะแนนส่งให้ประธานคณะกรรมการอำนวยการเลือกตั้งในวันเดียวกันข้อ๑๗ ให้ผู้ที่ได้คะแนนรวมสูงสุดตามลำดับในแต่ละประเภทจากคะแนนรวมของทุกหน่วยเลือกตั้งเป็นผู้ได้รับการเลือกตั้งเป็นกรรมการสภา ตามจำนวนกรรมการสภาที่กำหนดในข้อ ๕ในกรณีผู้ได้รับเลือกตั้งเป็นกรรมการสภาในลำดับสุดท้ายตามวรรคแรกมีคะแนนรวมเท่ากันให้ประธานคณะกรรมการอำนวยการเลือกตั้งจับสลากเฉพาะผู้ที่มีคะแนนรวมเท่ากันในลำดับนั้นโดยเปิดเผยให้ได้ผู้รับเลือกตั้งเป็นกรรมการสภาจนครบตามจำนวนที่กำหนดข้อ๑๘ ให้อธิการบดีประกาศผลการเลือกตั้งภายในเจ็ดวันทำการนับแต่วันเลือกตั้งและนำเสนอสภามหาวิทยาลัยเพื่อทราบหมวด ๕การดำเนินงาน ข้อ๑๙ ให้มีประธานสภาหนึ่งคน และรองประธานสภาสองคนโดยระบุว่าคนใดเป็นรองประธานสภาคนที่หนึ่ง และรองประธานสภาคนที่สองในกรณีที่ประธานสภาไม่สามารถปฏิบัติหน้าที่ได้ให้รองประธานสภาคนที่หนึ่งหรือคนที่สองตามลำดับปฏิบัติหน้าที่แทน แต่ถ้าประธานสภาและรองประธานสภาไม่สามารถปฏิบัติหน้าที่ได้ให้สภาคณาจารย์เลือกกรรมการสภาคนใดคนหนึ่งปฏิบัติหน้าที่ประธานสภาชั่วคราวประธานสภาและรองประธานสภาจะดำรงตำแหน่งเกินสองวาระติดต่อกันไม่ได้ข้อ๒๐ ให้มีเลขาธิการสภาหนึ่งคน และอาจมีผู้ช่วยเลขาธิการสภาอีกหนึ่งคนด้วยก็ได้ข้อ๒๑ ให้สภาคณาจารย์ออกประกาศกำหนดหลักเกณฑ์ หรือแนวปฏิบัติเพื่อประโยชน์ในการดำเนินงานของสภาคณาจารย์ได้โดยไม่ขัดหรือแย้งกับข้อบังคับนี้หมวด ๖งบประมาณและทรัพย์สิน ข้อ๒๒ ให้มีสำนักงานสภาคณาจารย์ อุปกรณ์และเจ้าหน้าที่ โดยได้รับงบประมาณจากมหาวิทยาลัยข้อ๒๓ งบประมาณและทรัพย์สินของสภาคณาจารย์อาจได้รับจาก(๑)งบประมาณประจำปี(๒)เงินรายได้ของมหาวิทยาลัย(๓)ทรัพย์สินซึ่งมีผู้อุทิศให้แก่สภาคณาจารย์(๔)รายได้หรือผลประโยชน์อื่นๆข้อ๒๔ การควบคุมบังคับบัญชาเจ้าหน้าที่ และการดำเนินกิจการภายในสำนักงานสภาคณาจารย์ให้กำหนดเป็นระเบียบของสภาคณาจารย์ข้อ๒๕ สภาคณาจารย์อาจกำหนดหลักเกณฑ์หรือแนวปฏิบัติว่าด้วยการเงินที่ไม่ขัดต่อระเบียบของมหาวิทยาลัยหรือของทางราชการก็ได้หมวด ๗การประชุม ข้อ๒๖ เมื่อเลือกตั้งกรรมการสภาได้ครบจำนวนตามข้อ๕ แล้ว ให้อธิการบดีเป็นผู้เรียกประชุมสภาคณาจารย์ครั้งแรก เพื่อเลือกตั้งกรรมการสภาเป็นประธานสภารองประธานสภา และเลขาธิการสภาตามข้อ ๑๙ และข้อ ๒๐ ภายในสิบห้าวัน นับแต่วันที่ประกาศผลการเลือกตั้งโดยให้ดำรงตำแหน่งทันทีที่ได้รับการเลือกตั้งข้อ๒๗ ให้ประธานสภาเรียกประชุมสภาคณาจารย์สมัยสามัญอย่างน้อยภาคการศึกษาละสองครั้งการประชุมแต่ละครั้ง ให้แจ้งกรรมการสภาทราบล่วงหน้าเป็นลายลักษณ์อักษร พร้อมด้วยวาระการประชุมไม่น้อยกว่าเจ็ดวันข้อ๒๘ นอกเหนือจากการประชุมสมัยสามัญ ประธานสภาหรือกรรมการสภาจำนวนไม่น้อยกว่าหนึ่งในสามของจำนวนกรรมการสภาเท่าที่มีอยู่ ร้องขอเป็นลายลักษณ์อักษรให้มีการประชุมสมัยวิสามัญก็ได้และให้ประธานสภาเป็นผู้เรียกประชุมข้อ๒๙ การประชุมแต่ละครั้งจะต้องมีกรรมการสภาเข้าร่วมประชุมไม่น้อยกว่ากึ่งหนึ่งของจำนวนกรรมการสภาทั้งหมดเท่าที่มีอยู่จึงจะถือว่าเป็นองค์ประชุมข้อ๓๐ กรรมการสภาแต่ละคนมีสิทธิออกเสียงได้หนึ่งเสียงมติที่ประชุมให้ถือเสียงข้างมากของที่ประชุม ถ้าคะแนนเสียงเท่ากัน ให้ประธานที่ประชุมเป็นผู้ออกเสียงชี้ขาดข้อ๓๑ การประชุมสภาคณาจารย์ให้มีสิทธิเบิกเบี้ยประชุมตามระเบียบของมหาวิทยาลัยหมวด ๘การแก้ไขเพิ่มเติมข้อบังคับและการตีความ ข้อ๓๒ การขอแก้ไขเพิ่มเติมข้อบังคับนี้ ต้องได้รับคะแนนเสียงไม่น้อยกว่าสองในสามของจำนวนกรรมการสภาทั้งหมดข้อ๓๓ เมื่อกรรมการสภาลงมติขอให้แก้ไขเพิ่มเติมข้อบังคับนี้ให้ประธานสภาเสนอมตินั้นต่อมหาวิทยาลัย เพื่อเสนอสภามหาวิทยาลัยพิจารณาข้อ๓๔ ให้สภามหาวิทยาลัยเป็นผู้มีอำนาจตีความและวินิจฉัยให้เป็นไปตามข้อบังคับนี้คำวินิจฉัยของสภามหาวิทยาลัยให้ถือเป็นที่สุดหมวด ๙บทเฉพาะกาล ข้อ๓๕ ให้มหาวิทยาลัยดำเนินการเลือกตั้งกรรมการสภาให้แล้วเสร็จภายในไม่เกินหกสิบวันนับแต่วันที่ข้อบังคับนี้มีผลบังคับใช้ข้อ๓๖ ในการเลือกตั้งกรรมการสภาครั้งแรกที่ยังไม่มีสภาคณาจารย์ให้คณะกรรมการพิจารณาร่างข้อบังคับของมหาวิทยาลัยทำหน้าที่แทน ตามข้อ ๑๑ วรรคแรกประกาศ ณ วันที่ ๑๓กรกฎาคม พ.ศ. ๒๕๔๙กษมา วรวรรณ ณ อยุธยาปลัดกระทรวงศึกษาธิการนายกสภามหาวิทยาลัยเทคโนโลยีราชมงคลธัญบุรีมณฑิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๓ มิถุนายน ๒๕๕๔[๑]ราชกิจจานุเบกษา เล่ม ๑๒๓/ตอนที่ ๘๗ ง/หน้า ๑๕/๓๑ สิงหาคม ๒๕๔๙